b'\n_START_ARTICLE_\nPakrin majakka\n_START_SECTION_\nRakentaminen\n_START_PARAGRAPH_\nPietari Suuren k\xc3\xa4skyst\xc3\xa4 vuonna 1724 pystytettiin paikalle kalkkikivinen majakka. Vuonna 1760 rakennettiin niemelle uusi 48 jalan korkuinen kalkkikivinen majakka, mutta saattaa olla ett\xc3\xa4 se oli vanhan majakan saneerausta. _NEWLINE_Vuosina 1887\xe2\x80\x931889 rakennettiin 80 metrin p\xc3\xa4\xc3\xa4h\xc3\xa4n vanhasta majakasta uusi kivinen majakka, koska vanha majakka oli j\xc3\xa4\xc3\xa4nyt vaarallisen l\xc3\xa4helle reunaa sen klintin eli kalkkikivest\xc3\xa4 muodostuneen kalliot\xc3\xb6rm\xc3\xa4n sortumisen vuoksi. Vanhan majakan j\xc3\xa4\xc3\xa4nteiden oletetaan sortuvan jonain p\xc3\xa4iv\xc3\xa4n\xc3\xa4 mereen._NEWLINE_Marraskuun 25. p\xc3\xa4iv\xc3\xa4n\xc3\xa4 1997 majakka lis\xc3\xa4ttiin Viron kansallisten monumenttien luetteloon.'